cyanic-selkie/wikianc huggingface dataset:
Gladiolus angustus
Die katjietee (Gladiolus angustus) is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
Floriano Peixoto
Floriano Vieira Peixoto (Portugese uitspraak: [floriˈɐ̃nu viˈejrɐ pejˈʃotu] 30 April 1839 – 29 Julie 1895), gebore in Ipioca (vandag 'n distrik van die stad van Maceió in die deelstaat Alagoas), met bynaam die "Ystermaarskalk", was 'n Brasiliaanse soldaat en politikus, 'n veteraan van die Paraguayaanse Oorlog, en die tweede President van Brasilië. Hy is die eerste Adjunkpresident van Brasilië om die voormarlige president in die middel van sy of haar termyn op te volg.
Clathria normani
Clathria normani is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1930 deur Burton.
NG gemeente Fochville-Noord
Die NG gemeente Fochville-Noord is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1965. Die kerkgebou is geleë op die hoek van Kraalkop- en Eerstestraat, Fochville. In 2013 was die leraars ds. J.P.A. Brink en J. Barnard. Daar was in daardie jaar 360 doop- en 1 365 belydende lidmate.
Clathria novaezealandiae
Clathria novaezealandiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1924 deur Brøndsted.
Johannesburg-sirkelpad
Die Johannesburg-sirkelpad is Afrika se mees bekende sirkelroete. Dit bestaan uit 'n onderstel van snelweë wat in 'n sirkel om die stad Johannesburg in Suid-Afrika loop, en die Stad Johannesburg Metropolitaanse Munisipaliteit bedien.
Geskiedenis
Die konstruksie van die Ring het in die laat-1960's begin. Dele van die Oostelike Verbypad is reeds in 1971 geopen, terwyl die laaste deel van die Suidelike Verbypad in 1986 geopen is.
Die pad vandag
Oor die jare, soos Johannesburg gegroei het, is die sirkelpad dikwels deur plaaslike inwoners gebruik om tussen hul huise en werksplek te pendel. Dit is saamgestel uit drie snelweë wat saamvloei in die stad, en deel vorm van 'n 80 km-lus lus om dit: die N3 se Oostelike Verbypad, wat Johannesburg met Durban verbind; die N1 se Westelike Verbypad, wat Johannesburg, Pretoria en Kaapstad verbind, en die N12 se Suidelike Verbypad, wat Johannesburg met Witbank, Klerksdorp en Kimberley verbind.
Die N3 is uitsluitlik met asfalt gebou, terwyl die N12- en N1-afdelings van beton vervaardig is, vandaar die bynaam wat aan die N1 se Westelike Verbypad gegee is: "Die Betonsnelweg."
Die N12 se Suidelike Verbypad, wat 'n betonstrook vorm deur die middel van rotsagtige heuwels aan die suide van Johannesburg, herinner baie aan die snelweë van Los Angeles en saam met Johannesburg se sonskyn gee dit 'n ware Suid-Kalifornië gevoel aan daardie deel van die stad.
De Lama's
De Lama's is 'n televisieprogram van BNN en het op 28 Junie 2004 op die kassie gedebuteer. Dit is gebaseer op die Channel 4-program Whose Line is it Anyway.
In Oktober 2006 word die program die Goeden Televizier-ring toegeken. BNN het na aanleiding van hierdie toekenning 'n egte lama, genaamd Nico, aangeneem, wat in Artis woon. Sowel in 2006 as in 2007 het die program BNN se Hoofdprijs gewen vir die beste vermaaklikheidsprogram.
Om verskeie redes was daar teen die einde van 2006 nog slegs drie Lama's aktief. Deur middel van die program Lama Gezocht het BNN op soek gegaan na 'n nuwe Lama. Op 15 Februarie 2007 het dit bekend geword dat Jeroen van Koningsbrugge en Jandino Asporaat by die lamaspan aangesluit het. Op 23 Februarie het Ad-Just Bouwman die rol van die laaste vertlate Lama ingeneem. Op 8 Augustus het dit aan die lig gekom dat Bouwman en Asporaat die span al weer verlaat.
Ann Andrews
Ann Andrews (13 Oktober 1890 – 23 Januarie 1986) was 'n Amerikaanse aktrise. Sy was bekend vir haar rolle in die rolprente The Girl by the Roadside (1917) en The Cheat (1931).
Orinoco B
Orinoco B is 'n nedersetting in die Ehlanzeni-distriksmunisipaliteit in die noordooste van Mpumalanga.
R51 (Suid-Afrika)
Die R51 is ’n provinsiale roete in Suid-Afrika wat Bapsfontein verbind met die N3 tussen Villiers en Heidelberg.
Vereeniging (kiesafdeling)
duimnael|regs|230px|[[Marais Steyn, LV vir Vereeniging van 1953 tot 1958.]]
Vereeniging was 'n kiesafdeling vir verkiesings vir die Suid-Afrikaanse Volksraad van die algemene verkiesing van 1929 tot dié van 1989. Die Nasionale Party (NP) het die setel in 1929 en 1933 gewen, waarna die Verenigde Party (wat saamgestel is uit die NP en die Suid-Afrikaanse Party [SAP]) dit gewen het in 1938, 1943 en 1948. Die NP het dit in tussenverkiesing in 1949 verower, maar in 1953 wen die VP weer. Daarna het die NP die setel in 1958 teruggewen en dit in al agt verkiesings tot en met 1989 behou.
In die eerste verkiesing nadat Vereeniging as nuwe setel afgebaken is, het K. Rood van die NP gemaklik gewen met 1 529 van die stemme, vergeleke met H.J. Vorster van die SAP se 1 070. In 1933 se algemene verkiesing, die sogenaamde Smelterverkiesing omdat dit gehou is in die aanloop tot die NP en SAP se samesmelting, is Rood onbestrede vir die NP-koalisie verkies. In die 1938-verkiesing het die Gesuiwerde Nasionale Party se W.F.H. Huyzers 1 634 stemme op hom verenig, vergeleke met Rood se 4 820, oftewel amper driekwart van die uitgebragte stemme. Rood het dié prestasie so te sê herhaal in die verkiesing van 1943, want toe kry hy 4 598 stemme teen die NP se J.W. van Tonder se 1 877.
Rood het Vereeniging vir oulaas in die 1948-verkiesing gewen, dié keer met 5 488 teenoor J.H. Loock van die NP se 4 259. Nadat Rood blykbaar omstreeks 1949 oorlede is, wen Loock Vereeniging vir die NP in 'n tussenverkiesing op 18 Mei 1949 met 'n meerderheid van 16 bo die VP se R.H. Amm. In die 1953-verkiesing was Vereeniging dan ook een van die VP se min winste bo die NP toe Marais Steyn vir Loock met 'n meerderheid van 387 verslaan. Blaar Coetzee verhang egter die bordjies in 1958 toe hy Marais verslaan met 'n meerderheid van 843. Die volkstemming oor republiekwording in 1960 het bewys dat Vereeniging 'n veilige NP-setel geword het, want 6 833 van die kiesers wat vir die republiek en net 5 024 daarteen, 'n veldtog wat gelei is deur die VP. Coetzee kom in 1961 se verkiesing teen J.M. Strydom van die Nasionale Unie onder leiding van Japie Basson te staan en wen met 'n meerderheid van 1 720.
Dié uitslag het die opposisie daarvan laat afsien om 'n kandidaat in die 1966-verkiesing te stel toe die NP landwyd op die kruin van sy gewildheid was, trouens die NP het 'n groter aandeel van die stemme sowel as die setels gewen as enige ander party sedert Uniewording. In 1970 het die VP weer sy hand gewaag aan Vereeniging toe die eerste driehoekige stryd in die kiesafdeling plaasgevind het: Coetzee kry 6 196 stemme, die VP se P.J. Kleynhans 3 397 en die HNP se G.P. Mills 625 vir 'n NP-meerderheid van 2 799. Coetzee het voor die 1974-verkiesing uit die aktiewe politiek getree om ambassadeur in Rome te word, maar is ses maande later teruggeroep nadat hy sy mond uitgespoel het oor kleinlik aspekte van die regering se apartheidsbeleid.
Die later staatspresident F.W. de Klerk wen die tussenverkiesing op 29 November 1972 met 'n meerderheid van 2 078 bo die VP se T. Roos. Die HNP-kandidaat het 326 stemme gekry en dié van die PP 192. J.N. Cloete vir die L en G het 31 stemme op hom verenig. De Klerk is in 1974 onbestrede verkies, maar in die verkiesings van 1987 en 1989 het hy sterk teenstand van die KP-kandidate gekry.
Larissa Wilson
Larissa Wilson (gebore 5 Mei 1989) is 'n Engelse aktrise. Sy is bekend vir haar rolle in die rolprent Tormented (2009) en in die televisiereekse Skins (2007) en Trollied (2011).
E-handel
E-handel (elektroniese handel) is 'n aktiwiteit wat die elektroniese koop of verkoop van produkte deur 'n aanlyndiens of oor die Wêreldwye Web behels. Elektroniese handel sluit mobiele handel, elektroniese fondsverplasings, Wêreldwye Web- bemarking, aanlyn transaksieverwerking, elektroniese data wisseling (EDW), inventaris administrasiestelsels, en outomatiese dataversamelingstelsels in. E-handel word op sy beurt gedryf deur die tegnologiese vooruitgang van die halfgeleierindustrie, en is die grootste sektor van die elektroniese industrie.
Moderne elektroniese handel maak gewoonlik gebruik van die Wêreldwye Web, alhoewel dit ook gebruik kan maak van ander tegnologieë soos e-posse. Tipiese e-handel transaksies sluit die aankoop van aanlynboeke (soos Amazon.com) en musiekaankope in die vorm van digitale verspreiding in (soos byvoorbeeld die iTuneswinkel), en in 'n mindere mate aanlyn verkope van tuisgemaakte en/of persoonlike items soos drank en ander oortollige en/of ongewenste items. Daar is drie velde van e-handel: aanlyn kleinhandel, elektroniese bemarking, en aanlyn veilings. E-handel word ondersteun deur die elektroniese bedryf.
Vlinderstoel
Die vlinderstoel, ook bekend as die BKF-stoel of Hardoy-stoel, is 'n stoel wat uit 'n metaalraam, met 'n groot stuk vel wat daaraan gehang word, bestaan. Die vier hoeke van die leervel word oor die twee boonste en twee onderste punte van die raamwerk gehaak. Sodoende word 'n hangmatvormige sitplek, met 'n vlindervormige voorkoms geskep. Die raamwerk van die stoel word oor die algemeen swart geverf. Die hangmatvormige sitgedeelte was oorspronklik van leer, maar kan ook van seilstof of ander materiale gemaak word. Omdat die stoel opvoubaar is, is dit gewild as 'n draagbare stoel vir ontspanningsdoeleindes.
Geskiedenis
Die vlinderstoel is in 1938 in Buenos Aires, Argentinië deur die argitekte Antonio Bonet, Juan Kurchan en  ontwerp. Hulle het saam met Le Corbusier se ateljee gewerk, en het die argitektoniese kollektief, in Buenos Aires daargestel. Die stoel is vir 'n woonstelgebou, wat hulle in Buenos Aires ontwerp het, ontwikkel.
Op 6 Maart 1940 het 'n foto van die stoel in die Amerikaanse publikasie Retailing Daily verskyn, waar dit beskryf is as 'n 'nuutgevonde Argentynse gemakstoel ... vir sit tydens siesta'. Op 24 Julie 1940 het die Nasionale Kultuurkommissie, tydens die 3de Salón de Artistas Decoradores-tentoonstalling in Argentinië, 'n tweede prys aan die stoel toegeken. Die tentoonstelling, sowel as die foto in Retailing Daily het die Museum vir moderne kuns in New York se aandag getrek. Op versoek van die direkteur van die departement van industriële ontwerp van MoMA, Edgar Kaufmann jr., het Hardoy 3 stoele na New York gestuur. Een van die stoele is na Fallingwater, Edgar Kaufmann jr., se huis in Pennsilvanië (ontwerp deur Frank Lloyd Wright), gestuur. Nog een van die stoele is in MoMA uitgestal, terwyl die derde waarskynlik aan Clifford Pascoe van Artek-Pascoe, Inc., New York, gegee is.
Die vlinderstoel is ook bekend as die BKF-stoel, as gevolg van die voorletters van die skeppers "Bonet-Kurchan-Ferrari" se vanne. Dit staan ook dikwels bekend as die Hardoy-stoel, omdat 'n amptelike brief van die firma die primêre outeurskap van die ontwerp aan Ferrari-Hardoy toegeskryf het. .
Oorsprong
Die BKF-stoel is 'n moderne opdatering van die Paragon-stoel (meer onlangs bekend as die Tripolina-stoel), wat ontwerp is deur Joseph Beverley Fenby en wat sedert die 1880's as veldtog- en kampmeubels gebruik is.
Produksie
Die stoel is oorspronklik in Argentinië gemaak. Edgar Kaufmann jr. het egter korrek voorspel dat dit buitengewoon gewild in die VSA sou word. Hy het dit een van die 'beste pogings van moderne stoelontwerp' genoem. In die vroeë 1940's is dit in die VSA deur Artek-Pascoe, Inc., New York, vervaardig. Die produksie was stadig weens die tekort aan metaal tydens die oorlog. Na die oorlog is die Amerikaanse produksieregte deur Hans Knoll, wat die kommersiële potensiaal in 1947 besef het, verkry en het dit deel van die Knoll-reeks gevorm.
Die kommersiële sukses van die stoel het tot 'n toename in ongemagtigde reproduksies gelei. Nadat hy 'n regsgeding vir skending van die ontwerpregte verloor het, het Knoll in 1951 die produksie van die stoel gestaak.
Sedertdien word die vlinderstoel egter steeds deur baie vervaardigers in baie lande vervaardig.
Prinsenkamp
Prinsenkamp is ’n nedersetting in die munisipaliteit Nijkerk in die provinsie Gelderland in Nederland.
Messier 43
De Mairan se Newel is deel van die Orion-newel en word van die hoofnewel geskei deur ’n baan van stof. Dit is deel van die groter Orion-kompleks.
Perineum
Die perineum in menslike anatomie is die deel tussen die bene wat tussen die geslagsdele en die anus geleë is. Definisies verskil: Dit kan na die oppervlakkige strukture van dié liggaamsdeel verwys of na die dieperliggende strukture.
By mans is die perineum twee keer so lank as by vroue. In Alfred Kinsey se 1967-verslag is beweer dat die perineum een van mans se ses hoof-erogene sones is.
Jean Cocteau
Cocteau was een van die belangrikste persone binne die surrealisme. Alhoewel hy op verskeie gebiede aktief was, vind hy dat hy in die eerste plek 'n digter, en al sy werk poësie was, ongeag of hy met 'n roman, 'n film, 'n toneelstuk of 'n skildery besig was. Sy werk het 'n groot invloed op vele kunstenaars gehad, onder meer die bekende Les Six-komponiste.
Biografie
Cocteau is in 1889 van 'n burgerlike gesin gebore. Vanaf 1908 was hy 'n gesiene gas in artistieke kringe. In 1917 kom Parade uit, 'n avant-garde-ballet van Cocteau, waarvoor Pablo Picasso onder andere die dekorstukke en die kostuums ontwerp het en Erik Satie die musiek gekomponeer het. Die programboekie van Guillaume Apollinaire gebruik vir die eerste keer die woord surrealisties om hierdie ballet mee te beskryf. Die ballet was nie 'n reuse sukses nie, maar het wel Cocteau se naam in Parys se avant-garde gevestig.
Cocteau se huis in Milly-la-Forêt is op aanbeveling van 'n komitee wat sy nagedagtenis lewendig wil hou gekoop. Dit is in 2010 as die Cocteau-museum in gebruik geneem.
Elvis Presley
Elvis Aaron Presley (1935-1977) was 'n Amerikaanse musikant en akteur. Hy is vandag nog 'n kulturele ikoon en staan ook as slegs Elvis bekend. Daar word dikwels na hom verwys as die King of Rock and Roll, of kortweg The King.
Lewensloop
Elvis Aaron Presley is op 8 Januarie 1935 in 'n nederige tweevertrekhuis in Tupelo, Mississippi gebore as seun van Vernon en Gladys Presley. Sy tweeling was doodgebore en Elvis se ma, Gladys, wat vir 'n groot deel van haar lewe finansieel gesukkel het en wie se ontsnapping van die realiteit gelê het in die glansryke wêreld van rolprentsterre, was versot op haar enigste seun. Elvis ontvang op die ouderdom van elf jaar 'n kitaar van sy ouers, saam met wie hy in 'n Pinkster-gospelgroep gesing het.
Hy het sy eerste lied op die ouderdom van agtien in 'n ateljee in Memphis opgeneem. Sy kombinasie van swart blues en wit country het gou gewild geword en in 1956 het die lied Heartbreak Hotel bo-aan die Amerikaanse trefferlyste gestaan. In dieselfde jaar was die eerste vertoning van sy eerste film, Love me tender.
In 1956 was hy verbind tot drie optredes op die Ed Sullivan-program, maar die tweede het hom slegs van die middellyf af boontoe gewys. Sy optreeloopbaan was in 1958 onderbreek toe hy vir agtien maande as jeepbestuurder opgeroep was vir die Amerikaanse weermag. In sy afwesigheid het al vyf enkelplate wat sy agent, Kolonel Tom Parker, hom aangeraai het om op te neem voor sy vertrek na Europa, treffers geword.
Met sy terugkeer van militêre diens, het Elvis ontdek dat die ruk-en-rol-smaak verander het en het hy homself weer bekend gestel. Sy romantiese ballades (byvoorbeeld It's Now or Never en Are You Lonesome Tonight) het net so gewild geword in die sestigerjare as die polsende ruk-en-rol-liedjies wat hy in die vyftigerjare gemaak het. In die sewentigerjare het Elvis een van die toonaangewendste kunstenaars van sy tyd gebly en het hy daarin geslaag om 'n besige toer- en optreeskedule te handhaaf. Sy uitverkoopvertonings in Las Vegas, Madison Square Garden, the Houston Astrodome en Pontiac, Michigan het almal alle bywoningsrekords verbeter.
In 1967 het Presley met Priscilla Beaulieu getrou. Hulle het een dogter, Lisa Marie, gehad wat in 1968 gebore is. Die huwelik het in Oktober 1973 geëindig en ná die egskeiding het Presley se gesondheid begin agteruitgaan. Sy medisynemisbruik het veroorsaak dat hy verskeie kere in die hospitaal opgeneem is en op 16 Augustus 1977 is hy oorlede aan 'n onreëlmatigheid van die hart.
Sy huis, Graceland in Memphis, Tennessee, is omskep tot heiligdom vir die legende en is sedert sy dood deur miljoene bewonderaars besoek. Jaarliks kom duisende mense op 16 Augustus daar bymekaar met kerse, om sy dood te herdenk. Wêreldwyd het hy meer as 'n miljard plate verkoop, meer as enige ander kunstenaar in die geskiedenis.
Belangrike prestasies
Elvis 'The Pelvis' Presley het die wêreld in die middel vyftigerjare stormenderhand met sy kitaar, sy ruwe stem en sy verleidelike heupe verower met treffers soos Heartbreak Hotel, Jailhouse Rock, Blue Suede Shoes en All shook up. Presley, die koning van ruk-en-rol-musiek, het die simbool geword van tieners se nuutgevonde status en bevryding in die rebelse na-oorlogse jeugkultuur. Sy gewildheid was nie tot Amerika beperk nie - tieners van dwarsoor die wêreld het hom aanbid. Baie volwassenes het egter sy vulgariteit verag en hierdie 'maniak met die vuil hare en vuil mond' gesien as 'n bedreiging vir die geordende samelewing, 'n musiekprostituut wat sy boude beter kon swaai as wat hy kon musiek maak.
Presley het 'n gewilde rolprentster geword met films soos Love me tender en Jailhouse Rock. Hy het meer as 500 miljoen plate wêreldwyd verkoop en 33 films gemaak in sy leeftyd. Hy was baie ryk en het windmakerig gelewe, maar was ook bekend vir sy ongelooflike vrygewigheid aan ander. Presley was die inspirasie vir 'n hele geslag musikante, soos Jerry Lee Lewis, Carl Perkins, John Lennon, Bruce Springsteen en Bob Dylan.
Orinoco A
Orinoco A is 'n nedersetting in die Ehlanzeni-distriksmunisipaliteit in die noordooste van Mpumalanga.
Bitterheuningberge
Die Bitterheuningberge is 'n berg in die Namakwa-distriksmunisipaliteit van die Noord-Kaapprovinsie, Suid-Afrika.
Borrelstoel
Die borrelstoel is in 1968 deur die Finse meubelontwerper, Eero Aarnio, ontwerp. Dit is op dieselfde konsep as sy balstoel gebaseer. Die belangrikste verskil is dat die borrelstoel met 'n ketting aan die plafon vasgeheg is, en dat dit van deursigtige akrielmateriaal, wat die lig na alle rigtings deurlaat, gemaak is. Akriel word verhit en soos 'n seepbel in 'n ronde vorm, binne 'n soliede staalraam, geblaas. Dit word as 'n klassieke voorbeeld van industriële ontwerp beskou. Dit het ook die gebruik van plastiek in meubelontwerp bevorder. Die ontwerp van die stoel word as modernisties of verteenwoordigend van die ruimte-era, beskou. Die stoel word dikwels as 'n simbool van die 1960's periode gebruik.
Clathria osismica
Clathria osismica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1968 deur Cabioch.
Fontein
'n Fontein (uit die Latynse "fons" (genitief "fontis"), 'n bron) is 'n stuk argitektuur wat water in 'n wasbak gooi of dit in die lug spuit om drinkwater te voorsien en/of vir 'n dekoratiewe of dramatiese effek.
Fonteine was oorspronklik suiwer funksioneel, verbind met waterbronne of akwadukte en word gebruik om drinkwater en water vir bad en was aan die inwoners van stede, dorpe en dorpies te voorsien. Tot die laat 19de eeu het die meeste fonteine met swaartekrag gewerk, en was 'n waterbron hoër as die fontein, soos 'n reservoir of akwaduk, nodig om die water te laat vloei of in die lug te laat spuit.
Benewens die verskaffing van drinkwater, is fonteine gebruik as versiering en as pluim in die hoed van hul bouers. Romeinse fonteine was versier met brons- of klipmaskers van diere of helde. In die Middeleeue het Moorse en Moslem-tuinontwerpers fonteine gebruik om miniatuurweergawes van die paradyslike tuine te skep. Koning Louis XIV van Frankryk het fonteine in die tuine van Versailles gebruik om sy mag oor die natuur te illustreer. Die barok dekoratiewe fonteine van Rome in die 17de en 18de eeu verheerlik die pous wat hulle gebou het.
Fonteine word vandag gebruik om stadsparke en pleine te versier; om individue of gebeure te vereer; vir ontspanning en vir vermaak. Met 'n plaspoel of spuitbad kan inwoners in die somer binnekom, nat word en afkoel. Die musikale fontein kombineer bewegende straalwater, gekleurde ligte en opgeneemde musiek, wat deur 'n rekenaar beheer word, vir dramatiese effek. Fonteine kan self ook musiekinstrumente wees wat gespeel word deur een of meer van hul waterstralers. Drinkfonteine sorg vir skoon drinkwater in openbare geboue, parke en openbare ruimtes.
Musikale fonteine
Musikale fonteine skep 'n teatrale skouspel met musiek, lig en water, wat meestal gebruik maak van 'n verskeidenheid programmeerbare tuitjies en waterstralers wat deur 'n rekenaar beheer word.
Musikale fonteine is die eerste keer in die 1ste eeu nC deur die Griekse wetenskaplike en ingenieur Hero van Alexandrië beskryf in sy boek Pneumatika. Hero het tekeninge beskryf en voorsien van n voël wat deur vloeiende water fluit', n trompet geklink deur vloeiend water' en 'voëls wat afwisselend sing en stilbly deur vloeiende water'. In die beskrywings van Hero het water lug deur musiekinstrumente gedruk om geluide te maak. Dit is nie bekend of Hero skaalmodelle van enige van sy ontwerpe gemaak het nie.
Louis XIV het die idee van die moderne musikale fontein geskep deur vertonings in die Tuine van Versailles aan te bied. Hy het musiek en vuurwerke gebruik om die fonteinwater te vergesel.
Sommige van die bekendste musikale fonteine ter wêreld vandag is in die Bellagio Hotel & amp; Casino in Las Vegas, (2009); die Dubai-fontein in die Verenigde Arabiese Emirate; die World of Color in Disney California Adventure Park (2010) en Aquanura in die Efteling in Nederland (2012). <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (June 2012)">aanhaling nodig  ]
Spatfonteine
'n Spatfontein of badfontein is bedoel vir mense om op warm somersdae af te koel. Daar word ook na hierdie fonteine as interaktiewe fonteine verwys. Hierdie fonteine is ontwerp om maklike toegang te gee, bestaan uit glybestande oppervlakke. Hierdie spatpoele is gewoonlik in openbare swembaddens, openbare parke of openbare speelgronde geleë. In sommige spatfonteine, soos Dundas-plein in Toronto, Kanada, word die water deur sonenergie wat deur die spesiale donkerkleurige granietblaaie opgewek word, verhit.
Hoe fonteine werk
Van die Romeinse tyd tot aan die einde van die 19de eeu het fonteine met gravitasie gewerk, wat 'n bron van water hoër as die fontein nodig het om die water te laat vloei. Hoe groter die verskil tussen die verhoogde waterbron en die fontein, hoe hoër sal die water opwaarts vanaf die fontein gaan.
In Romeinse stede het water vir fonteine van mere en riviere en fonteine in die heuwels gekom, wat in akwadukte na die stad gebring is en dan deur 'n stelsel van loodpype na fonteine versprei is.
Vanaf die Middeleeue was fonteine in dorpe of dorpies aan fonteine gekoppel, of met kanale wat water uit mere of riviere gebring het. In Provence het 'n tipiese dorpsfontein bestaan uit 'n pyp of ondergrondse kanaal vanaf 'n waterbron op 'n hoër hoogte as die fontein. Die water vanaf die fontein het afgevloei na die fontein, dan met 'n buis op in 'n bolvormige klipvat, soos 'n groot vaas met 'n deksel bo-op. Die binnekant van die vaas, genaamd die bassin de répartition, was gevul met water tot op 'n vlak net bokant die mond, wat skuins na onder hang. Die water het daardeur gestort en 'n spuitwaterfes geskep, sodat die fontein voortdurend loop.
In stede en dorpe het inwoners houers of potte met water uit die fontein gevul of 'n waterportier betaal om die water na hul huis te bring. Perde en mak diere kon die water in die wasbak onder die fontein drink. Die water wat nie gebruik word nie, vloei dikwels in 'n aparte reeks wasbakke wat gebruik word om klere te was en te spoel. Nadat dit vir wasgoed gebruik is, het dieselfde water dan deur 'n kanaal na die kombuistuin van die dorp geloop. Aangesien klere met as gewas is, het die water in Provence kalium bevat en was dit waardevol as kunsmis.
Sedert die 19de eeu is fonteine al minder vir drinkwater gebruik en het dit suiwer ornamenteel geword. Aan die begin van die 20ste eeu het stede stoompompe en later elektriese pompe begin gebruik om water na die stadsfonteine te stuur. Later in die 20ste eeu het stedelike fonteine hul water begin herwin deur 'n geslote hersirkulasiestelsel. 'n Elektriese pomp, wat dikwels onder die water geplaas word, stoot die water deur die pype. Die water moet gereeld opgevul word om vir water wat verdamp te vergoed, en daar moet voorsiening gemaak word vir oorloop na swaar reën.
In moderne fonteine verwyder 'n waterfilter deeltjies uit die water - hierdie filter benodig 'n eie pomp om water daardeur te dwing. Die water kan chlorering of anti-alge-behandeling benodig, of dit kan biologiese metodes gebruik om water te filtreer en skoon te maak.
Oranienbaum
Oranienbaum (Russies: Ораниенба́ум) is ’n voormalige keiserlike woning aan die Golf van Finland wes van Sint Petersburg in Rusland. Tsaar Pieter die Grote het die grond in 1707 aan sy regterhand, Aleksander Mensjikof, gegee. Mensjikof het die argitekte Giovanni Mario Fontana en Gottfried Schädel gevra om ’n woning daarop te bou.
Fontein
Hoe fonteine werk
Die pompe, filter, elektriese skakelkas en loodgieterapparaat word dikwels in 'n "fabrieksaal" gehuisves. Lae-spanning beligting, gewoonlik 12 volt gelykstroom, word gebruik om elektriese gevare te minimaliseer. Beligting is dikwels onder die water en moet toepaslik ontwerp word. Swewende fonteine is ook gewild vir damme en mere; dit bestaan uit 'n vlotpomp en 'n waterkamer.
Oranienbaum
Mensjikof is kort ná Pieter se dood ontsetel en hy het die paleis verloor. In 1743 het Oranienbaum die somerwoning van die erfgenaam van keiserin Elisabeth, later tsaar Pieter III, geword. In die laaste tien jaar voor Elisabeth se dood het die argitek Bartolomeo Rastrelli die paleis herbou en verfraai.
Albert Falls-natuurreservaat
Die Albert Falls-natuurreservaat is 'n beskermde natuurgebied in die KwaZulu-Natalprovinsie van Suid-Afrika, naby Pietermaritzburg en Cramond. Die natuurreservaat is in 1975 gestig en het 'n oppervlak van 30,12 km².
Die Albert Falls-dam word as een van die beste baarsvisvangdamme ter wêreld beskou. Die omgewing rondom die watervalle het 'n oorvloed van afgesonderde natuurroetes en piekniekplekke. Die embleem van die Albert Falls Amble is die visarend, want sy unieke roep kan deur die hele gebied gehoor word.
Natuurlewe
Die natuurlewe in die reservaat sluit sebra, rooibok, blesbok, rietbok, duiker, springbok, rooihartbees en oorbietjie in. Die voëllewe in die Albert Falls-natuurreservaat is oorvloedig.
Brood
Vars brood word geniet weens die smaak en tekstuur daarvan en dit is belangrik dat brood vars moet wees om smaaklik te wees. Brood wat verouderd is, se smaak versleg en muf naderhand. Moderne brood word gereeld in papier of plastieksakke toegedraai of in lugdigte houers, soos broodhouers, geplaas om dit langer vars te hou. Muf word bevorder deur die brood in 'n warm omgewing te hou, maar 'n te koue omgewing, soos die yskas, sal veroorsaak dat die brood weer gou verouder.
Geskiedenis
Oorspronklik het navorsers aangeneem dat vleis in die Steentydperk nog die algemene stapelvoedsel was en mense nie oor die nodige kennis beskik het om meer ingewikkelde kos soos gebakte voedsel te berei nie. Maar toe Italiaanse antropoloë steenwerktuie uit Italië, Rusland en Tsjeggië ondersoek het, wat 30 000 jaar gelede as stampers en vysels gebruik is, het hulle nie net spore van styselkorrels ontdek nie, maar ook tekens van slytasie wat daarop dui dat met dié werktuie hoofsaaklik plantmateriaal gestamp en gemaal is. Steentydmense het blykbaar doelgerig enkele wilde plantsoorte versamel en hulle met steenwerktuie gemaal om meel te produseer.
Heel waarskynlik is varings en riet op dié manier verwerk - twee plantspesies wat oor eetbare ondergrondse stoororgane beskik. Die hoë styselinhoud het van hulle belangrike bronne van proteïene en koolhidrate gemaak. Hiervoor is die wortels geskil en gedroog om daarna gemaal te word. Vervolgens is die meel gekook of gebak om dit verteerbaar te maak. Hierdie ingewikkelde metode het blykbaar oor 'n lang tydperk ontwikkel en is vervolgens aan volgende generasies oorgelewer.
Deodoro da Fonseca
Manuel Deodoro da Fonseca (Portugese uitspraak: [mɐnuˈɛw deoˈdɔɾu da fõˈsekɐ]; 5 Augustus 1827 – 23 Augustus 1892) was 'n Brasiliaanse politikus en militêre offisier wat as die eerste President van Brasilië gedien het. Hy tree in die amp nadat hy 'n staatsgreep lei wat Keiser Pedro II onttroon en proklameer 'n republiek in 1889 wat die ontbinding van die Brasiliaanse Ryk veroorsaak, en tree in 1891 skaars meer as twee jaar na sy verkiesing onder geweldige politieke druk uit. Hy is dus die eerste Brasiliaanse president wat uit die amp bedank het.
Gladiolus amplifolius
Gladiolus amplifolius is 'n meerjarige plant wat tot die genus Gladiolus behoort. Die plant is endemies aan Angola.
Man
'n Man is 'n manlike menslike volwassene, in teenstelling met 'n volwasse vrou. Die uitdrukking man (meervoud: mans; en manne, wanneer daar 'n meer figuurlike betekenis is) word gebruik om die biologiese geslagsverskille, die kulturele geslagsrolverskille, of albei aan te dui.
'n Seun is 'n manlike menslike kind, in teenstelling met 'n vroulike kind wat 'n dogter of meisie genoem word. Die uitdrukking word soortgelyk gebruik vir dieselfde verskille as in die vorige paragraaf. Nadat seuns volwassenheid betree, staan hulle bekend as mans.
Geslagskenmerke
Die man het verskeie geslagseienskappe wat verskil van dié van die vrou. Nes in die vrou, is die geslagsorgane – die penis en die testes in die man se geval – deel van die voortplantingstelsel. Die man se sekondêre geslagseienskappe het ook 'n kleiner rol in hierdie selfde area te speel. In teenstelling met die vrou, is die man se geslagsdele grootliks uitwendig, maar daar is belangrike organe in die stelsel wat inwendig is. Die bestudering van manlike voortplanting en die organe wat daarmee verband hou, word andrologie genoem.
Die rol van die man in die samelewing
Mans verskil heelwat van vroue as 'n mens na hul onderskeie rolle in die samelewing kyk.
Swartaasvoël
Die Swartaasvoël of Nubiese aasvoël (Torgos tracheliotos) is 'n ou wêreldaasvoël wat tot die voëlorde Accipitriformes behoort, wat ook arende, vlieërs, buizerds en valke insluit. Dit is die enigste lid van die genus Torgos. Dit is nie nou verwant aan die oppervlakkig soortgelyke Nuwewêreldse aasvoëls nie, en deel nie die goeie reuksintuig van sommige lede van die groep nie.
Die aasvoël is vroeër as monotipies beskou, maar is nou in twee subspesies verdeel. Die benoemde ras woon dwarsdeur Afrika. Die subspesie T. t. negevensis, wat aansienlik van Afrika-aasvoëls verskil (soos hieronder beskryf), kom voor in die Negev-woestyn en die skiereilande Sinai en Arabië.
Habitat
Hierdie aasvoël woon verkieslik in droë savanne, doringbos, dorre vlaktes, woestyne met verspreide bome in waadjies, oop berghange. Hulle kom gewoonlik voor in ongestoorde oop land met 'n verspreiding van bome en verkies blykbaar gebiede met minimale grasbedekking. Terwyl hulle kos soek, kan hulle dwaal in digter habitats en selfs in menslike bewoonde gebiede, veral as hulle deur padmoorde aangetrek word. Hulle kan in hoogte van seevlak tot 4500 m (1400 voet) aangetref word.
Verspreiding
Hierdie spesies word deur 'n groot deel van Afrika versprei, alhoewel dit in 'n groot deel van die sentrale en westelike dele van die kontinent afwesig is en elders in sy verspreidingsgebied afneem. Die aasvoël broei in Senegal, Mali, Mauritanië, Burkina Faso, Niger, Tsjad, Soedan, Egipte, Ethiopië, Somalië, Kenia, Tanzanië, Uganda, Rwanda, die Demokratiese Republiek van die Kongo, Zambië, Malawi, Mosambiek, Swaziland. , Suid-Afrika, Zimbabwe, Botswana en Namibië. Op die Arabiese Skiereiland broei dit in Jemen, Oman, die Verenigde Arabiese Emirate en Saoedi-Arabië. Dit is ook teenwoordig in Gambië, Guinee, Ivoorkus, Benin, die Sentraal-Afrikaanse Republiek en Angola.
Xining
Xining (Chinees: 西宁) is 'n stad in die Chinese provinsie Qinghai met 'n bevolking van 2 208 708 in 2010. Die stad is in die noorde van China en suid van die grens tot Mongolië geleë.
15 Augustus
15 Augustus is die 227ste dag van die jaar in die Gregoriaanse kalender (228ste in skrikkeljare). Daar volg nog 138 dae in die res van die jaar.
Pottum
Pottum is ’n nedersetting in die munisipaliteit Neder-Betuwe in die provinsie Gelderland in Nederland.
Heather Angel (aktrise)
Heather Angel (9 Februarie 1909 – 13 Desember 1986) was 'n Amerikaanse aktrise. Sy was bekend vir haar rolle in die rolprente Bulldog Drummond Escapes (1937), Suspicion (1941), Alice in Wonderland (1951), en Peter Pan (1953).
Galaktiese filament
Galaktiese filamente (ook genoem superswermkomplekse, groot mure of groot aantrekkers) is die grootste bekende strukture in die waarneembare heelal. Hulle is massiewe, stringagtige formasies met ’n tipiese lengte van 50 tot 80 megaparsek wat die grense skep tussen groot leemtes in die heelal. Filamente bestaan uit sterrestelsels wat deur swaartekrag gebind word; dele waar ’n groot aantal stelsels baie na aan mekaar lê (in kosmiese terme) word superswerms genoem.
Die ontdekking van strukture groter as superswerms het in die 1980's begin. In 1987 het die sterrekundige R. Brent Tully van die Universiteit van Hawaii se Sterrekunde-instituut waargeneem wat hy die "Pisces-Cetus-superswermkompleks" genoem het. In 1989 is die Groot Muur ontdek, gevolg deur die Groot Muur van Sloan in 2003. Op 11 Januarie 2013 het navorsers onder leiding van Roger Clowes van die Universiteit van Sentraal-Lancashire die ontdekking aangekondig van ’n groot kwasargroep, die U1.27, wat voorheen ontdekte filamante verdwerg het met sy grootte. In November 2013 het sterrekundiges danksy gammaflitse die Groot Muur in Hercules-Corona Borealis, ’n moontlike enorme filament, ontdek. As dit bestaan, sal dit meer as 10 miljard ligjare lank wees.
Lys
Drie soorte galaktiese filamente word onderskei:
Filamente
Hul lang en kort as is min of meer ewe lank.
Mure
Dié soort galaktiese filamente se lang as is aansienlik langer as die kort as.
Groot kwasargroepe
Dit is proto-superswermkomplekse en van die grootste strukture bekend.
Nakhon Ratchasima
Nakhon Ratchasima (Thai: นครราชสีมา, Khmer: នគររាជសីមា) is 'n stad in die noordooste van Thailand met 'n bevolking van 166 217.
Monnikaasvoël
Die monnikaasvoël is 'n aasvoël in die orde Accipitriformes en die enigste spesie in die genus Necrosyrtes.
Identifikasie
Lengte: 65–75 cm. Vlerkspan: 170–176 cm. Klein, bruin aasvoël met 'n geronde stert. Rooi kop en nek.
Verspreiding
Skaars standvoël. Kom hoofsaaklik in die noorde van Suid-Afrika voor.
Dipterocarpaceae
Dipterocarpaceae, die papierkelkfamilie, is 'n familie wat hoort tot die orde Malvales. Daar is 500 spesies wêreldwyd wat hoort tot die familie waarvan drie in Suider-Afrika voorkom en al drie is bome. Hierdie familie van houtagtige plante kom meesal in Suidoos-Asië voor.
Gladiolus anatolicus
Gladiolus anatolicus is 'n meerjarige plant en geofiet wat tot die genus Gladiolus behoort. Die plant is inheems aan Turkye en die oostelike Egeïese eilande.
Dipterocarpaceae
Kenmerke
Kenmerk aan die familie is dat al die spesies houtagtig is en die bas is geplooi in die mikke waar groot takke uitgroei. Die blare is enkelvoudig en spiraalsgewys gerangskik. Daar is 'n duidelike kolletjie op die hoofaar naby die basis waar die blaarsteel aan die blaarskyf aanheg.
Ruth Wilson
Ruth Wilson (gebore 13 Januarie 1982) is 'n Engelse aktrise en vervaardiger. Sy is bekend vir haar rolle in die rolprente Saving Mr. Banks (2013), Locke (2013), en Dark River (2017), en in die televisiereeks Luther (2010).
Sewejarige Oorlog
Die Sewejarige Oorlog (1756–1763) was 'n oorlog tussen die Pruise, Groot-Brittanje/Kurhannover en Portugal aan die een kant en Oostenryk, Frankryk, Rusland en Spanje aan die ander kant. Byna al die groot Europese moondhede van destyds het daaraan deelgeneem; ook kleiner en middelslaglande was betrokke.
Die oorlog is in Middel-Europa, Portugal, Noord-, Sentraal- en Suid-Amerika, die kus van Wes-Afrika, Indië, die Filippyne en op die oseane geveg; daarom beskou historici dit soms as 'n wêreldoorlog. Terwyl Pruise, Oostenryk en Rusland hoofsaaklik om oorheersing in Sentraal-Europa gestry het, het Frankryk en Groot-Brittanje ook oor die oppergesag in Noord-Amerika en Indië oorlog gevoer. Hoewel op die verskillende teaters van die oorlog nuwe strategieë van oorlogvoering gebruik is, was die Sewejarige Oorlog een van die laaste kabinet-oorloë.
Uit 'n globale perspektief was dit oor die geografiese en politieke magsbalans in Europa en die byvoeglike kolonies; oor die invloed op Trans-Atlantiese seeroetes; oor die oorheersing van buite-Europese basisse soos in Afrika of Indië; sowel as handelsvoordele.
In die geskiedskrywing van sommige lande is die oorlog alternatiewelik na vegters in die onderskeie teaters genoem: Die "Franse en Indiaanse Oorlog" (French and Indian War) soos dit in die Verenigde State bekend staan sowel as onder baie Engelssprekende Kanadese, of die "Oorlog van Verowering (La guerre de la Conquête) soos dit in Franssprekende Kanada bekend staan, terwyl dit die Sewejarige Oorlog deur ander in Engelssprekende Kanada genoem word (Noord-Amerika, 1754–1763), Pommerse Oorlog (met Swede en Pruise, 1757–1762), Derde Karnatiese Oorlog (op die Indiese subkontinent, 1757–1763) en Derde Silesiese Oorlog (met Pruise en Oostenryk, 1756–1763). In Pruise was territoriale belange onmiddellik in die voorgrond. Die Britse inval van die Filippyne in 1762 is van 'n Spaanse perspektief Ocupación británica de Manila genoem.
15de Golden Globe-toekenningsaand
Die 15de Golden Globe-toekenningsaand, wat uitnemendheid in die rolprente van 1957 vereer het, is op 22 Februarie 1958 gehou.
Sewejarige Oorlog
In 1756 het die groot-moondhede "hul vennote omgeskakel"; Pruise stig 'n alliansie met Groot-Brittanje, terwyl die tradisionele vyande Frankryk en Oostenryk dieselfde doen. Kleiner Duitse lande (veral Hannover) en later Portugal het by 'n Anglo-Pruisiese alliansie aangesluit. Die Oostenryks-Franse alliansie het Swede, Sakse en later Spanje ingesluit. Die Russiese Ryk was oorspronklik inlyn met Oostenryk, maar het met die troonopvolging van tsaar Pieter III in 1762 kante oorgeskakel en soos Swede 'n aparte vrede met Pruise gesluit.
15de Golden Globe-toekenningsaand
Beste en benoemde rolprente
The Bridge on the River Kwai
Les Girls
Ander pryse
David Lean – The Bridge on the River Kwai Alec Guinness – The Bridge on the River Kwai Frank Sinatra – Pal Joey Joanne Woodward – The Three Faces of Eve Kay Kendall – Les Girls
Sewejarige Oorlog
Die oorlog eindig in 1763 en die verskillende vegters sluit in Februarie onderskeie vredesverdrae. Die Verdrag van Parys is deur Frankryk, Spanje en Groot-Brittanje gesluit, en die Verdrag van Hubertusburg deur Sakse, Oostenryk en Pruise. Die oorlog is in Europa gekenmerk deur beleërings en brandstigting van dorpe asook deur gevegte met swaar verliese. Altesame het daarin tussen 900 000 140 0000 mense gesneuwel.
15de Golden Globe-toekenningsaand
Beste buitelandse rolprente
The Confessions of Felix Krull (Wes-Duitsland)
Tizoc (Mexiko)
Sewejarige Oorlog
Die oorlog was 'n sukses vir Groot-Brittanje, wat die grootste deel van Nieu-Frankryk in Noord-Amerika, Spaans-Florida, sommige individuele Karibiese eilande in Wes-Indië, die kolonie van Senegal aan die kus van Wes-Afrika en die superioriteit oor die Franse buiteposte op die Indiese subkontinent ontvang het.
15de Golden Globe-toekenningsaand
Beste buitelandse rolprente
Woman in a Dressing Gown (Verenigde Koninkryk)
Sewejarige Oorlog
Die inheemse Amerikaanse stamme is uitgesluit van die vredesooreenkomste; egter as bondgenote van Frankryk is dit onwaarskynlik dat vir hulle as party van die verdrag voordelig sou wees. 'n Daaropvolgende konflik, bekend as Pontiac se Oorlog, was ook onsuksesvol om hulle te help om terug te keer na hul voor-oorlogse status.
15de Golden Globe-toekenningsaand
Beste buitelandse rolprente
Yellow Crow (Japan)
Beste TV-program
The Mickey Mouse Club
Sewejarige Oorlog
In Europa het die oorlog vir Pruise rampspoedig begin, maar deur 'n kombinasie van geluk en suksesvolle strategie behaal koning Frederik II die Pruisiese posisie en behou die status quo ante bellum aan die einde van die oorlog. Die betrokkenheid van Portugal, Spanje en Swede het hulle nie na hul eertydse status as groot magte gelei nie. Terwyl Frankryk baie van sy kolonies verloor het en met 'n swaar oorlogskuld opgesaal is, het Spanje Florida verloor, maar Frans-Louisiana en sy kolonies soos Kuba en die Filippyne weer beheer wat deur die Britte tydens die oorlog beset is.
Gladiolus andringitrae
Gladiolus andringitrae is 'n meerjarige plant en geofiet wat tot die genus Gladiolus behoort. Die plant is endemies aan Madagaskar.
Motlamogatsane
Motlamogatsane is 'n nedersetting in die Ehlanzeni-distriksmunisipaliteit in die noordooste van Mpumalanga.
Evelyn Ankers
Evelyn Ankers (17 Augustus 1918 – 29 Augustus 1985) was 'n Amerikaanse aktrise. Sy was bekend vir haar rolle in die rolprente The Wolf Man (1941), The Ghost of Frankenstein (1942), Captive Wild Woman (1943), en Queen of Burlesque (1946).
16 Augustus
16 Augustus is die 228ste dag van die jaar in die Gregoriaanse kalender (229ste in skrikkeljare). Daar volg nog 137 dae in die res van die jaar.
Clathria parthena
Clathria parthena is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Prostaatmassering
Mediese prostaatmassering
Prostaatmassering is deel van uroloë se vingerondersoek vir mans om te soek na knoppies van prostaatkanker en om ’n prostaatafskeiding te kry vir ondersoek onder die mikroskoop.
In die laat 1990's het sommige dokters prostaatmassering saam met antibiotika gebruik vir die behandeling van chroniese bakteriese prostaatontsteking, maar die resultate was onseker. Daarom word prostaatmassering vandag nie gebruik vir die behandeling van enige mediese toestand nie en dit moet nooit toegepas word op mense met akute prostaatontsteking nie omdat die infeksie na die res van die liggaam kan versprei.
Seksuele prostaatmassering
Die massering van die prostaat met ’n gesmeerde vinger, prostaatmasseerder of mediese instrument kan lei tot die uitwerping van saadvog sonder die stimulering van die penis. Die prostaatklier kan ook uitwendig gemasseer word deur die perineum, hoewel dit nie noodwendig tot die uitwerping van saadvog sal lei nie.
Baie ligte massering moet gebruik word. Die indeksvinger en ’n lateks-handskoen moet gebruik word om die lobbe weerskante van die prostaatklier te masseer. Voorsorg moet getref word om nie die senuwees in die middel van die klier te wild te vryf nie.
As die klier vol is en seksueel gestimuleer word, kan dit saamtrek en so saadvog uitwerp nes tydens ’n gewone ejakulasie.
Prostaatmassering in ’n seksuele verband kan verwys na óf as deel van masturbasie óf soos uitgevoer deur ’n seksmaat as deel van gewone seks. Die intensiteit van die man se ejakulasie en orgasme word verhoog deur die stimulasie van die prostaatklier en die anus self. Die hoeveelheid saadvog word ook vergroot en dit verhoog die plesier van die ejakulasie.
New Forest B
New Forest B is 'n nedersetting in die Ehlanzeni-distriksmunisipaliteit in die noordooste van Mpumalanga.
Prostaatmassering
Risiko
Prostaatmassering kan gevaarlik wees as dit nie korrek uitgevoer word nie of as dit te wild gedoen word.
Toerusting
’n Prostaatmasseerder is ’n toestel wat te koop is om in die anus te gebruik om die prostaatklier te stimuleer, hoofsaaklik vir seksuele doeleindes.
Die vorm van die toestel is dieselfde as dié van ’n vinger omdat prostaatmassering gewoonlik met die vinger gedoen word. Dit het gewoonlik ’n effens gebuigde kop om die prostaatklier doeltreffend te stimuleer. Die korrekte gebruik is gewoonlik ’n ligte, herhalende massering of sirkulêre beweging; die toestel moet nie in en uit die anus beweeg word nie.
Koffie, koffie
"Koffie, koffie" is die Afrikaanse weergawe van die Duitse volksliedjie "Bier her, bier her", wat veral op die Münchense volksfees die Oktoberfest gewild is. Dit is as lied 223 in die FAK-sangbundel opgeneem.
Afrikaanse woorde
"Koffie, koffie, anders val ek om, jo-ho! Koffie, koffie, anders val ek om! Bly die koffie in die rugsak sal ek net hier inmekaar sak. Koffie, koffie, anders val ek om, jo-ho!"
Duitse woorde
"Bier her, Bier her, oder ich fall um, juchhe! Bier her, Bier her, oder ich fall um! Soll das Bier im Keller liegen Und ich hier die Ohnmacht kriegen? Bier her, Bier her, oder ich fall um!"
Christian Heinrich Friedrich Hesse
C. H. Friedrich Hesse (1772, nabye van Braunschweig – 1832, Nedersakse) was 'n onderwyser, Lutherse teoloog en amateurbotanis wat van 1800 tot 1817 Lutherse leraar te Kaapstad was. In die Kaap het hy met 'n mej. Bergh in die huwelik getree, en sewe kinders is uit die huwelik gebore. Na sy terugkeer na Duitsland was hy leraar te Nieuburg, Elbingrode (1822–1825) en uiteindelik te Hoya. Nogtans het hy met die Lutherane aan die Kaap in verbinding gebly.
Botanie
Hesse het 'n groot belangstelling in natuurgeskiedenis, veral plantkunde, gekoester, en is hierin deur sy buurman, die apteker P. H. Polemann aangemoedig. Hesse het Suid-Afrikaanse bome, struike en kleiner plante, veral aalwyne en vetplante, in sy tuin gekweek. Ds. C. I. Latrobe wat die Kaap in 1815–1816 besoek het, vermeld ook die groot verskeidenheid plante in Hesse se tuin.